Jelaskan Jenis pengangkutan dari Kargo dalam bahasa melayu

Pelabuhan mengendalikan pelbagai barang muatan kapal.

Kereta dikendalikan di kebanyakan pelabuhan dan biasanya diangkut dengan kapal  yang khusus.

Kargo pukal cerai biasanya adalah bahan-bahan yang ditimbunkan di atas palet lalu diangkat ke dalam dan ke luar palka kapal oleh kren ke atas dok atau ke atas kapal itu sendiri. Jumlah karga pukal cerai semakin berkurangan di seluruh dunia ekoran perkembangan pengkontenaan. Antara cara untuk menambat angkutan pukal cerai dalam kontena intermodal adalah menggunakan beg kembung.

Kargo pukal seperti garam, minyak, lemak binatang, dan besi reja, biasanya ditakrifkan sebagai komoditi yang tidak terletak di atas palet mahupun di dalam kontena. Kargo pukal tidak dikendalikan secara satu demi satu seperti mana kargo angkat berat dan projek. Contoh-contoh lain: aluminum, biji-bijian, gipsum, kayu balak, dan serpihan kayu.

Kargo neopukal mencakupi barangan yang dibilang satu demi satu sambil dimuat punggah, dibandingkan dengan kargo pukal yang tidak dibilang, tetapi tidak dikontenakan.

Kontena adalah golongan kargo yang paling laris dan pesat membangun di serata dunia. Kargo berkontena mencakupi segalanya baik kelengkapan kereta, jentera dan alat kilang mahupun kasut, mainan, daging dan makanan laut beku.

Kargo projek dan kargo angkat berat merangkumi barang-barang seperti kelengkapan perkilangan, penyaman udara, komponen kilang, penjana, turbin angin, kelengkapan tentera dan hampir segala barangan yang terlebih besar atau berat untuk dimuatkan ke dalam kontena.